ועדת הכספים, כנסת 18, פרוטוקול מספר 702, 2011-03-08 12:30

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2011.

אמנון כהן: אדוני היושב ראש, הצעה לסדר.

אמנון כהן: אישרנו את הפניות שקיבלנו אבל יש עדיין עודפים של משרדי הממשלה.

משה גפני: הכול נמצא בסדר היום.

אמנון כהן: כולל משרד ראש הממשלה?

משה גפני: הכול נמצא בסדר היום.

משה גפני: אם פיצלו את זה – טוב, אם לא פיצלו את זה – לא טוב וזה לא יובא.

אמנון כהן: אדוני היושב ראש, אני מודה לאדוני על ששם את כל הנושאים.

משה גפני: בישיבות האחרונות ביקשתי שיפצלו.

משה גפני: אם פיצלו – טוב, אם לא פיצלו – זה לא יהיה בסדר היום.

אמנון כהן: אני לא יודע אם פיצלו או לא.

אמנון כהן: יכול להיות שפיצלו.

אמנון כהן: יחד עם זאת, גם אם פיצלו, אני מבקש שנדון בכל הפניות והעודפים היום.

משה גפני: זאת פררוגטיבה של היושב ראש.

אמנון כהן: נכון אבל אני יכול לבקש.

משה גפני: ביקשת.

אמנון כהן: אנחנו מבקשים מאדוני היושב ראש.

משה גפני: מי זה מבקשים?

משה גפני: בשם מי אתה מבקש?

אמנון כהן: בשמי ובשם רוב חבריי בוועדת הכספים.

משה גפני: רוב, זה נראה.

משה גפני: אני לא יודע מה זה רוב.

אמנון כהן: אנחנו מבקשים להעביר את העודפים על מנת שהמשרדים ייערכו.

משה גפני: זאת אומרת, אתה לא תגיש יותר רביזיות על בקשות של הממשלה?

משה גפני: מה קרה לך הבוקר?

אמנון כהן: אני מדבר על נקודה עניינית.

אמנון כהן: יש כאן העברה של עודפים.

משה גפני: נדון על כל ההעברות.

אמנון כהן: אם הכול בא לשולחן.

משה גפני: אני לא יודע מה בא.

משה גפני: אני מחליט.

אמנון כהן: אני שואל.

משה גפני: זאת פררוגטיבה של היושב ראש, כמו של השר לשירותי דת יש את הפררוגטיבה שלו לא לכבד הסכמים, לא לכבד מילה, לא לעשות מה שצריך לעשות.

משה גפני: כל אחד ממלא את תפקידו.

משה גפני: מותר לו גם לצאת ברעיונות נגדי.

אמנון כהן: אני לא יודע על מה תה מדבר.

משה גפני: אני כן יודע.

אמנון כהן: אני מבקש שאנחנו נדון על כל ההעברות והעודפים לגופו של עניין למרות שיש לאדוני פררוגטיבה.

אמנון כהן: אנחנו יכולים לעבור לסדר היום ולדון על ההעברות.

אמנון כהן: ואמרת, לגופו של עניין נדון.

אמנון כהן: אני מבקש מאדוני, אני יודע על חילוקי הדעות מול משרדי הממשלה והאפשרות היחידה שיש לחברי ועדת הכספים להשפיע היא לעכב ולהגיע להבנות ואני אתך אדוני.

אמנון כהן: אני לא אגיד שאני נגדך אבל יחד עם זאת כרגע יש כאן רגישות אחרת לגמרי של פגיעה בתהליך השוטף ולכן, אם אפשר לפנים משורת הדין.

משה גפני: אתה אתי, זאת אומרת שתלך אתי לבית קפה?

משה גפני: מה זה אתה אתי?

משה גפני: מה תעשה עם זה שאתה אתי?

משה גפני: יש לך אפשרות לעשות משהו?

אמנון כהן: כן.

אמנון כהן: יש לנו אפשרויות לעשות.

משה גפני: שום אפשרות אין לכם.

משה גפני: אתם נמר של נייר.

אמנון כהן: היום לא נגמר ויש גם מחר.

משה גפני: אני תליתי תקוות במה שאתה אומר.

אמנון כהן: אלה רק עודפים וזה יעבור לביצוע.

משה גפני: הכול נכון.

משה גפני: אתם נמר של נייר.

אמנון כהן: כבודו בפררוגטיבה שלו יפעיל שיקול דעת לכל דבר ועניין.

אמנון כהן: תודה אדוני.

משה גפני: פנייה מספר 20 – משרד התחבורה

מיכה פרלמן: הפנייה נועדה לבצע שינויים פנימיים בתקציב הפיתוח של משרד התחבורה ולכמה נושאים ספציפיים.

מיכה פרלמן: הנושא הראשון כולל תקצוב תוספת לתכנון וניהול מכרזי התחבורה הציבורית.

מיכה פרלמן: בעצם כל תקציבי התכנון שם גדלים בעקבות הוצאת מכרזים נוספים השנה לתחבורה ציבורית.

אמנון כהן: אמרו שרוצים להפריט חלק.

מיכה פרלמן: לא, אלה שכבר הופרטו בעצם.

מיכה פרלמן: יש מכרזים שנגמרים השנה וצריכים למכרז אותם מחדש.

מיכה פרלמן: יש הסכם עם אגד שבדיוק נחתם ועכשיו יוצאים עוד מכרזים שגם אותם צריך להוציא ולכן צריך להגדיל את התקציבים.

מיכה פרלמן: ,

משה גפני: עבור מי זה מיועד?

מיכה פרלמן: מכרז.

מיכה פרלמן: מי שיזכה, יזכה.

מיכה פרלמן: יש שם עוד שני נושאים.

מיכה פרלמן: האחד, פרויקטים משלימים ברכבת הקלה ירושלים שאנחנו צריכים להוסיף בהתאם לסיכום בין העירייה והממשלה כדי להשלים את הפרויקט.

מיכה פרלמן: במטרופולין תל אביב יש ביצוע והשלמות של עבודות בדרום אילון, שם רכבת ראשון עוברת וצריך לסיים אותה.

מיכה פרלמן: קידום של רשות תחבורה ציבוריות מטרופוליניות וסקר הרגלי נסיעה ארצי שלא בוצע מאז שנות ה-90.

משה גפני: אנחנו מצביעים.

משה גפני: ה צ ב ע ה פנייה מספר 20 – אושרה פה אחד פנייה מספר 21 –

אודי רמר: הפנייה נועדה לתקצב הרשאה של 13 מיליון שקלים עבור תכנון תשתיות גז נדרשות ברשות הגז הטבעי.

משה גפני: אנחנו מצביעים.

משה גפני: ה צ ב ע ה פנייה מספר 21 – אושרה פה אחד פנייה מספר 22 – משרד התיירות

קרן שפר: הפנייה נועדה להעביר 370 מיליון שקלים בהרשאה להתחייב לסעיף הפיתוח של משרד התיירות.

קרן שפר: 250 מיליון שקלים הם לעידוד אחסון המלונאים במדינת ישראל, בהתאם לחוק לעידוד השקעות הון, ועוד סכום של 120 מיליון שקלים לפיתוח תשתיות תיירותיות.

קרן שפר: הכול במסגרת סיכום תקציב 2011-2012.

משה גפני: מה זאת אומרת סיכום תקציב?

קרן שפר: סיכום תקציב שנחתם בין אגף התקציבים למשרד התיירות.

משה גפני: זה לא מופיע בתקציב ואתם מוסיפים את זה עכשיו.

קרן שפר: כן.

חיים אורון: מאיפה?

אורי אריאל: מהרזרבה.

אורי אריאל: כמה רזרבה יש לכם?

קרן שפר: אני באמת לא יודעת.

קרן שפר: אני ממשרד התיירות.

קרן שפר: אני לא יודעת מה המקור התקציבי.

חיים אורון: זה מהרזרבה.

חיים אורון: כתוב.

אורי אריאל: רזרבה כללית, סעיף 47.

אורי אריאל: זאת רזרבה אין סופית.

חיים אורון: למה זה לא סוכם כאשר הגישו את התקציב?

חיים אורון: למה צריך לחכות לעכשיו?

אמנון כהן: הם לא רצו להצביע על התקציב כי היה להם חוסר בתקציב ואז ישבו למשא ומתן.

קרן שפר: בדרך כלל את התוספות החד פעמיות לא מכניסים לבסיס התקציב אלא הן ניתנות במהלך השנה.

חיים אורון: מה זה חד פעמי?

קרן שפר: שזה לא נכנס לבסיס התקציב.

חיים אורון: חוק עידוד השקעות הון הוא לא חד פעמי.

קרן שפר: לא, אבל המסגרת הזאת היא חד פעמית לשנת 2011.

קרן שפר: זאת לא מסגרת שתינתן עכשיו בכל שנה.

קרן שפר: זה היה במסגרת סיכום תקציב ולכן זה לא נכנס לבסיס אלא מקבל תוספת.

משה גפני: אנחנו מצביעים.

משה גפני: ה צ ב ע ה פנייה מספר 22 – אושרה פה אחד פניות מספר 23 ו-24 – משרד התיירות

קרן שפר: הפנייה נועדה להעביר 62 מיליון שקלים למשרד התיירות.

קרן שפר: סכום של 48 מיליון שקלים מתוך הסכום הזה בעצם נועד למימון הרשאה להתחייב שניתנה בשנת 2010 ויש כאן נושאים שונים כמו הילולת הרשב"י ועוד תוספות למיניהן שמתקבלות גם כן במסגרת סיכום תקציב 2011-2012.

משה גפני: כמה כסף להילולת הרשב"י?

קרן שפר: 5.6 מיליון שקלים.

אורי אריאל: זה לא מה שכתוב כאן.

קרן שפר: המרכז לפיתוח המקומות הקדושים, זה הילולת הרשב"י.

אמנון כהן: כן.

אמנון כהן: בהמשך כתוב.

משה גפני: לא הבנתי.

משה גפני: אנחנו מדברים על פנייה של 62,500 מיליון.

אורי אריאל: 50 מיליון שקלים לשיווק תיירות.

אורי אריאל: כמה יש בבסיס?

משה גפני: שנייה.

משה גפני: שאלתי.

משה גפני: אני באמצע שאלה.

משה גפני: אנחנו מדברים על העברה של 62.5 מיליון שקלים.

קרן שפר: נכון.

משה גפני: את מצביעה על 6.5 מיליון שזה הילולת הרשב"י.

קרן שפר: יש כאן כמה נושאים ואחד מהם הוא הילולת הרשב"י.

קרן שפר: נושא נוסף הוא תגבור תקציב כוח האדם במסגרת סיכום עם משרד האוצר.

קרן שפר: יש כאן עוד תוספת של כ-48 מיליון שקלים על מנת לממן הרשאה להתחייב שניתנה בשנת 2010 ועכשיו צריך לממן אותה.

אמנון כהן: שיווק.

קרן שפר: שיווק.

קרן שפר: בשנה שעברה חלק מתקציב השיווק ניתן בהרשאה להתחייב ופשוט עכשיו זה מימון התקציב, מימון ההרשאה.

משה גפני: אנחנו מצביעים.

משה גפני: ה צ ב ע ה פניות מספר 23 ו-24 – אושרו פה אחד פנייה מספר 25 -

צחי דוד: הפנייה נועדה לתקצוב 25 מיליון שקלים לתחום התכנון ו-42 מיליון שקלים לשיפוץ בתי דיור ציבורי, אחזקה שיטתית.

משה גפני: אנחנו מצביעים.

משה גפני: ה צ ב ע ה פנייה מספר 25 – אושרה פה אחד פניות מספר 26 ו-27 -

צחי דוד: הפנייה נועדה לתקצוב 27 מיליון שקלים, מתוכם 25 מיליון שקלים לתוכניות הבראה במועצות דתיות.

משה גפני: איזה מועצות דתיות?

צחי דוד: ירושלים, רחובות ובנימינה-גבעת עדה.

צחי דוד: בנוסף יש כאן שני מיליון שקלים לתוכנית הפרישה של המשרד כפי שסוכם עם משרד האוצר.

משה גפני: מה זה תוכנית הפרישה?

צחי דוד: פרשו חמישה עובדים וזאת עלות הפרישה שלהם.

משה גפני: מאיזה משרד פרשו חמישה עובדים?

צחי דוד: המשרד לשירותי הדת.

משה גפני: מי ממלא את מקומם?

צחי דוד: יגויסו עובדים חדשים.

צחי דוד: המשרד חזר להיות משרד בשנתיים האחרונות וקיבל גם תוספת של עוד כארבעה עובדים, מעבר לחמישה שעזבו.

משה גפני: לא הבנתי.

משה גפני: מה זה הפורשים?

צחי דוד: פורשים, זה כוח אדם שהוא בגיל קרוב לפרישה.

צחי דוד: רמת תפקוד יחסית נמוכה ואפשרו להם את הפרישה.

משה גפני: רגע.

משה גפני: כל המשרד הוא ברמת תפקוד ירודה.

משה גפני: אני שואל שאלה אחרת.

משה גפני: במשרדים אחרים, כשמגיעים עובדים אחרים בגיל פרישה או לפני פרישה והם פורשים, מגיעה לכאן העברה תקציבית?

משה גפני: משרד התשתיות, 13 עובדים הגיעו לגיל פרישה.

צחי דוד: אלה לא עובדים שהגיעו לגיל פרישה.

צחי דוד: זאת תוכנית פרישה מוקדמת, במסגרת התוכניות הכלליות של שירות המדינה לפרישה מוקדמת.

משה גפני: אז מגיעות בקשות לפרישה מוקדמת גם ממשרדים אחרים?

צחי דוד: יכול להיות שיש משרדים שיש להם את הכספים האלה בבסיס התקציב עבור זה אבל משרד הדתות היה צריך תוספת.

משה גפני: אין להם בבסיס התקציב כספים לפרישה של עובדים?

צחי דוד: לא.

צחי דוד: אין להם.

משה גפני: למה?

צחי דוד: לא היו פורשים עד היום.

משה גפני: אתה יכול לפרט לי את תוכניות ההבראה במועצות הדתיות שמנית?

משה גפני: מה זה תוכניות ההבראה?

צחי דוד: תוכניות ההבראה, אני אומר קודם כל בכלל.

צחי דוד: תוכניות ההבראה באופן כללי במועצות הדתיות מבוססות על סגירת הגיבנת של החוב של המועצה הדתית, חמישים אחוזים באמצעות מענק – וזה מה שאתה רואה כאן – וחמישים אחוזים באמצעות הלוואה.

צחי דוד: חמישים אחוזים הלוואה ניתנה בשנה שעברה כבר לרוב המועצות הדתיות, כפי שאתה רואה כאן בפנייה, ולעוד מועצות.

צחי דוד: סך כל ההלוואות מעל חמישים מיליון שקלים.

צחי דוד: למועצות ממונה חשב מלווה מרגע קבלת המענק לתקופה של שש שנים.

משה גפני: זה ירושלים, רחובות, גני תקווה, ירוחם ובנימינה-גבעת עדה?

צחי דוד: מה שאני מתאר עכשיו נכון באופן כללי.

צחי דוד: ממונה להן חשב מלווה לתקופה של שש שנים בהן חשב מלווה חותם על כל ההוצאות שלהן, נקבעת להן מסגרת תקציב קשיחה לתקופה של לכל הפחות שלוש שנים קדימה, מאושרת על ידי משרד הפנים, משרד האוצר ומשרד הדתות.

צחי דוד: בעצם מכניסים אותם לסדר מסוים והן חייבות להתייעל, אם זה אומר פרישת עובדים, אם זה אומר קיצוץ בהוצאות, אם זה אומר הגדלת הכנסות.

צחי דוד: נתפרת חליפה לכל מועצה דתית ומועצה דתית.

אמנון כהן: יפה.

אמנון כהן: סוף כל סוף יש סדר.

צחי דוד: אני לא אדבר על בנימינה-גבעת עדה כי אלה סכומים מאוד קטנים וכנ"ל לגבי ירוחם.

צחי דוד: ירושלים ורחובות, אלה הסכומים העיקריים.

צחי דוד: בירושלים המענק כאן הוא 16 מיליון שקלים, יש לה גירעון של 32 מיליון שקלים, ורחובות כשמונה מיליון שקלים מענק.

משה גפני: ירושלים המענק הוא 16 מיליון.

צחי דוד: מענק.

צחי דוד: זאת אומרת, 32 מיליון שקלים גירעון, חמישים אחוזים מומן באמצעות הלוואה.

צחי דוד: רחובות, 16 מיליון גירעון, כך ששמונה מיליון באמצעות הלוואה.

משה גפני: אנחנו ב-24 מיליון שקלים.

צחי דוד: המיליון הנוסף הוא כל האחרים.

צחי דוד: זה כסף קטן.

צחי דוד: יחסית גירעונות קטנים.

משה גפני: זאת תוכנית ההבראה לגני תקווה?

משה גפני: מאה אלף שקלים?

צחי דוד: תוכנית ההבראה באה גם לכסות על גירעונות עבר וגם מסתכלים קדימה ורואים שעוד שנה, עוד שנתיים, המועצה תתחיל להיקלע לגירעונות יותר גדולים, כבר עושים לה תוכנית הבראה ומכסים גיבנת קטנה שנוצרה והיא מתייעלת באופן כזה שהיא לא תיכנס לגירעונות בשנים הקרובות.

משה גפני: מי עושה את תוכנית ההבראה?

משה גפני: המשרד לשירותי דת?

צחי דוד: המשרד לשירותי דת, משרד הפנים ומשרד האוצר.

צחי דוד: כל תוכנית הבראה מאושרת על ידי שלושת המשרדים האלה.

משה גפני: ומשרד האוצר אישר את זה.

צחי דוד: כן.

משה גפני: לכל המועצות הדתיות האלה יהיה חשב מלווה.

צחי דוד: כן.

משה גפני: גם לירושלים, גם לרחובות.

צחי דוד: כל מועצה דתית שמאושרת לה תוכנית הבראה, התנאי הבסיסי הוא מינוי חשב מלווה.

צחי דוד: אין גיוס כוח אדם בלי אישור חשב מלווה, אין שיק שיוצא מהמועצה הדתית בלי חשב מלווה, כמו שאתה מכיר מהרשויות המקומיות.

משה גפני: ברגע שהכסף הזה עובר אליהם, יהיה אפשר לשלם משכורות?

משה גפני: אני מבין שלא משלמים עכשיו.

צחי דוד: נכון.

משה גפני: ברחובות אמרו לי ששלושה חודשים לא משלמים משכורת.

צחי דוד: רחובות ממש בבעיה תזרימית קשה.

משה גפני: למה לא שילמו משכורת במשך שלושה חודשים?

צחי דוד: אני לא רוצה לדבר על דברים שאני לא בדיוק יודע.

צחי דוד: אני יודע שברחובות הבעיה התזרימית הייתה יותר קשה.

משה גפני: אבל למה לא שילמו משכורת במשך שלושה חודשים?

משה גפני: הפנייה הזאת הגיעה לוועדה רק עכשיו, בימים האחרונים.

משה גפני: למה לא שילמו משכורות?

משה גפני: אני קראתי בעיתון שבגללי לא משלמים משכורת ברחובות.

משה גפני: אני רוצה לדעת האם זה נכון.

משה גפני: הפנייה הזאת הגיעה בימים האחרונים, בשבוע האחרון.

צחי דוד: שבועיים.

משה גפני: מתי הפנייה הגיעה?

אורי אריאל: יש חותמת.

משה גפני: ה-1 במרץ 2011.

אורי אריאל: שבוע ימים.

משה גפני: שבוע ימים.

משה גפני: למה שלושה חודשים לא משלמים משכורת לעובדי המועצה הדתית ברחובות?

צחי דוד: אני לא רוצה לומר משהו שאני לא יודע.

צחי דוד: אני אומר באופן כללי שלרחובות הייתה תוכנית הבראה לא פשוטה.

צחי דוד: היא הייתה אמורה להיסגר לפני מספר חודשים ואז החשב שהכין אותה גילה חובות נוספים לעירייה שלא היו ידועים בגין חובות מים שלא נלקחו בחשבון וכל התוכנית נפתחה מחדש.

צחי דוד: זה עיכב את התוכנית במספר חודשים.

אמנון כהן: זאת אומרת, לא אדוני עיכב את התשלומים של המועצה הדתית רחובות אלא בגלל שלא הוסדר נושא תוכנית ההתייעלות ותוכנית ההבראה.

אמנון כהן: לכן אם נאמר באיזשהו מקום, זה לא נכון.

אורי אריאל: ירח, שמעת את זה?

אורי אריאל: זה ציטוט ישיר.

יצחק וקנין: האמת שלי יש משהו אחר לומר.

יצחק וקנין: אף פעם לא ראיתי שאדוני יושב ראש הוועדה כזה רציני.

משה גפני: אני באמת רציני.

יצחק וקנין: עוד שנייה אני נופל מהכיסא.

משה גפני: אתה לא צריך ליפול מהכיסא.

משה גפני: עוד יגיעו הימים שתיפול מהכיסא.

משה גפני: מבחינתי החשבון לא נסגר.

יצחק וקנין: יש לך חשבון אתנו אדוני?

משה גפני: לא.

אמנון כהן: איזה חשבון?

אמנון כהן: אין לו חשבון.

משה גפני: זאת אומרת שלא שילמו משכורות ברחובות שלושה חודשים ואתה לא יודע למה.

אורי אריאל: הוא אמר.

צחי דוד: אני לא מכיר את הסיפור.

משה גפני: אבל זה לא עיכוב בוועדת הכספים.

צחי דוד: שוב אני אומר.

צחי דוד: לא.

משה גפני: אל תגיד לי לא כלאחר יד.

משה גפני: אני מבקש תשובה לשאלה.

אורי אריאל: צחי, אתה מתבקש להשיב על זה בשלוש דקות, בהרחבה, ולומר שזה לא באחריות הוועדה.

אורי אריאל: אתה יכול להגיד את זה?

משה גפני: אני לא רוצה שהוא יגיד מה שאתה אומר לו להגיד.

אורי אריאל: אני לא אמרתי לו מה להגיד.

משה גפני: אני מבקש לדעת את העובדות.

אמנון כהן: צחי, זה בכיוון אחר לגמרי ממה שאתה חושב.

משה גפני: צחי, אני שואל שאלה.

משה גפני: אני זוכר שאני הלכתי לראש הממשלה שרון בשעתו, כאשר לא היו בערב פסח, בחודש אדר, משכורות במועצות הדתיות וזה הפריע לי ואני הלכתי אליו.

משה גפני: אז אילן כהן היה מנכ"ל משרד ראש הממשלה.

משה גפני: אמרתי שלא יכול להיות שעובדים מגיעים ערב פסח ואין להם משכורת.

משה גפני: אני ראיתי בעיתונים שבגללי אין משכורת לעובדי המועצה הדתית ברחובות.

משה גפני: אני יושב ראש ועדת הכספים, אני קובע את סדר היום.

משה גפני: הפנייה הזאת הגיעה ב-1 במרץ.

אמנון כהן: מתי זה היה כתוב בעיתון?

משה גפני: ביום חמישי.

משה גפני: ה-2 במרץ או ה-3 במרץ.

אמנון כהן: איך לא הספקת ביומיים לגמור את הנושא הזה?

משה גפני: איך הייתי מחזיר את המשכורת של העובדים שלושה חודשים אחורנית?

משה גפני: אני שואל האם זה בגלל ועדת הכספים?

צחי דוד: לא.

אמנון כהן: קיבלת תשובה אדוני.

משה גפני: אנחנו מצביעים.

משה גפני: ה צ ב ע ה פניות מספר 26 ו-27 – אושרו פה אחד פנייה מספר 28 -

צחי דוד: הפנייה נועדה להפנות משרת עובדים מהמשרד לשיתוף פעולה אזורי למשרד הנגב והגליל.

אמנון כהן: זה לא אותו משרד ואותו שר?

צחי דוד: אותו שר.

צחי דוד: לא אותו משרד.

אמנון כהן: התקנים האלה מאוישים?

צחי דוד: לא.

צחי דוד: התקנים לא מאוישים בשיתוף פעולה אזורי.

צחי דוד: הם יאוישו בנגב והגליל.

אמנון כהן: אנחנו יכולים לדעת לאיזה תפקידים?

צחי דוד: כן.

צחי דוד: אני יכול לשלוח את זה עוד היום.

צחי דוד: יש הסכמה בין המשרדים.

אמנון כהן: אדוני ישלח לנו את המשרות אותן רוצים לאייש.

צחי דוד: בהחלט.

משה גפני: אנחנו מצביעים.

משה גפני: ה צ ב ע ה פנייה מספר 28 – אושרה פה אחד פניות מספר 30 ו-31 – משרד ראש הממשלה, הרשות לקידום מעמד האישה

אשרה רודב: סליחה, מה עם פנייה 29?

טמיר כהן: בחוברת אחרת.

רבקה לאופר: מדובר בהעברה של 6.5 מיליון שקלים ממשרד ראש הממשלה למשרד הרווחה.

רבקה לאופר: בהתאם לסיכום בין המשרדים מחצית מהסכום לטיפול בנפגעות תקיפה מינית ומחצית לטיפול בזנות.

משה גפני: אנחנו מצביעים.

משה גפני: ה צ ב ע ה פניות מספר 30 ו-31 – אושרו פה אחד אני עובר לחוברת השנייה.

משה גפני: פנייה מספר 29 – נשיא המדינה

אשרה רודב: פנייה זו נועדה להגדלת תקציב ההוצאה המותנית בהכנסה של בית הנשיא בסך של מיליון וחצי שקלים בגין תרומה שהתקבלה מעמותת יד הנדיב.

אשרה רודב: בנוסף גם יש שם קצת שינויים פנימיים.

אורי אריאל: מי זה יד הנדיב?

אשרה רודב: יד הנדיב, עמותה של הברון רוטשילד שהחליטה לתרום לבית הנשיא.

אשרה רודב: זה עבר את כל האישורים.

אשרה רודב: מותר להשתמש בזה לשיפוץ.

אורי אריאל: יש לי רק נשיא אחד והוא הנשיא שלי כמו שלך ושל כולנו.

אורי אריאל: נראה לי תקלה שמדינת ישראל צריכה להיעזר בתרומות, ולא חשוב של מי – וזה יפה שיש תורמים – ואני מציע להחזיר את הבקשה הזאת ולדרוש מהאוצר.

אורי אריאל: ראיתי כאן 470 מיליון מהרזרבה.

אשרה רודב: גם אנחנו מתקצבים שיפוץ.

אורי אריאל: תרשי לי לסיים את דבריי.

אורי אריאל: אני מציע, בלי לפגוע בנשיא, לא לאשר.

אמנון כהן: ובלי לפגוע בתורם.

אורי אריאל: אני מציע לא לאשר את זה כרגע.

אורי אריאל: לא להצביע ולבקש שזה יובא מתקציב האוצר.

אורי אריאל: אני בעד שיהיה אפילו יותר מ-1.5 מיליון שקלים.

אורי אריאל: בטח בסוף יהיה חסר משהו לדלת.

אורי אריאל: זה לא מכובד.

אשרה רודב: זה בלי קשר למה שהאוצר עושה לשיפוץ בית הנשיא.

אשרה רודב: אנחנו עכשיו עובדים במשותף עם אנשי בית הנשיא לעשות שיפוץ כולל בבית הנשיא.

אורי אריאל: עוד שיפוץ?

אשרה רודב: כן.

אורי אריאל: הנשיא פרס מתכוון להיות שם עד 2020?

אמנון כהן: למה לא?

אשרה רודב: לא רק הנשיא פרס.

אשרה רודב: אחרי הנשיא פרס אני מאמינה שיגיע נשיא אחר.

אשרה רודב: אנחנו מתכננים לעשות שם שיפוץ כולל בבית הנשיא.

אשרה רודב: יש שם הרבה דברים שצריך לשפץ.

אורי אריאל: למה אתם לא מכניסים את המיליון וחצי האלה?

אורי אריאל: מה זה הדבר הזה?

אשרה רודב: המיליון וחצי, זה בנוסף.

אשרה רודב: מעבר לזה, הפנייה, אני יודעת שהיא מאוד דחופה להם.

אורי אריאל: אז תביאו בבקשה מחר כבר את הפנייה שלכם בסכום של מיליון וחצי שקלים.

אשרה רודב: את הכסף הם מקבלים בכל מקרה.

אשרה רודב: אנחנו לא ביקשנו שיביאו את הכסף אלא בית הנשיא פנה ליד הנדיב.

אורי אריאל: כל אחד יכול לתרום לכל הנשיא?

אשרה רודב: כן.

אורי אריאל: זה משכן הנשיא.

משה גפני: כמה עולה השיפוץ?

אשרה רודב: אנחנו עדיין לא יודעים לאמוד אותו כי עכשיו בבית הנשיא עובדים על תוכנית שהיו אמורים להגיש לנו אותה אבל בינתיים הם מתעכבים קצת.

אשרה רודב: הם אמרו לנו שבחודשים הקרובים היא תהיה מוכנה.

אשרה רודב: תקצבנו להם בבסיס התקציב תוספות שנתיות כל שנה של, אם אני לא טועה, שני מיליון שקלים בכל שנה עבור השיפוץ ואנחנו מתכננים ככל הנראה, בהתאם לסיכומים שנגיע אליהם, להוסיף סכומים נוספים לכשיידרשו.

אשרה רודב: זה בלי קשר.

אשרה רודב: הם פנו, הם הודיעו לנו שהם קיבלו.

משה גפני: מה זה המיליון וחצי שקלים האלה שאנחנו נדרשים להעביר?

אשרה רודב: הם פנו אלינו.

משה גפני: מי זה הם?

אשרה רודב: אנשי בית הנשיא.

אשרה רודב: הם פנו אלינו ואמרו לנו שהם קיבלו תרומה מעמותת יד הנדיב והם רוצים להשתמש בה לעשות שיפוץ בטרקלין.

אשרה רודב: זה לא קשור אלינו.

אשרה רודב: אם אנחנו רק יכולים להגדיל להם את התקנה של ההוצאה המותנית בהכנסה כדי שהם יוכלו לקבל את הכסף.

משה גפני: זאת אומרת, זה לא שאתם מעבירים להם מיליון וחצי שקלים אלא אתם מגדילים את ההוצאה המותנית בהכנסה וזאת תהיה תרומה מיד הנדיב.

אשרה רודב: כן.

משה גפני: אם כן, מה הבעיה?

אורי אריאל: אני אגלה לך בשקט, שלא כולם ישמעו, שנגמר השנורר של הנשיא ואנשי בית הנשיא – אני לא יודע מי עושה את זה – ובעברית קלה קוראים לזה קומבינה.

אורי אריאל: יד הנדיב עכשיו מחלקת כספים לשיפוצים.

אורי אריאל: גם לראש הממשלה הם שלחו איזה מיליון וחצי שקלים לבית שלו?

אורי אריאל: אני בעד, אני לא אומר שלא צריך, אבל שתבוא מחר המדינה ותביא פנייה ואפילו על יותר ממיליון וחצי, ונעביר את זה מחר לבית הנשיא.

אורי אריאל: אני חושב שזה ממש טעם לפגם.

אשרה רודב: הרבה מאוד משרדי ממשלה מקבלים תרומות ממגוון רחב של גופים.

אשרה רודב: זה עובר אישורים של ועדות שונות.

אורי אריאל: אני לא ראיתי כאן פעם אחת שאישרנו דבר כזה.

משה גפני: איזה עוד מקרים יש?

אשרה רודב: אני רק יודעת שיש ועדה של תרומות, אם אני לא טועה, במשרד המשפטים שמאשרת.

אורי אריאל: שהוועדה תאשר.

אורי אריאל: אני לא רוצה.

אשרה רודב: היא כבר אישרה את התרומה.

אורי אריאל: לא כאן.

אורי אריאל: לא בבית ספרנו.

אשרה רודב: אני בטוחה שמשרד הביטחון מקבל תרומות.

משה גפני: אתם תומכים בזה?

אשרה רודב: כן.

משה גפני: אנחנו מצביעים.

משה גפני: ה צ ב ע ה נגד - 1 פנייה מספר 29 – אושרה

אורי אריאל: אני מבקש רביזיה.

משה גפני: פניות מספר 32 ו-33 –

רבקה לאופר: הגדלה של משרד הרווחה.

רבקה לאופר: מדובר בתקציב בעיקר עבור אנשים עם פיגור, גם לשיקום עיוורים.

רבקה לאופר: התקציב היה אמור לעבור למשרד הרווחה בסוף שנה שעברה והוא עובר השנה.

רבקה לאופר: זה עיקר עבור אנשים עם פיגור, נופשונים וטיפול בקהילה.

רבקה לאופר: יש שם גם עבור עזרי שיקום לעיוורים.

משה גפני: אנחנו מצביעים.

משה גפני: ה צ ב ע ה פניות מספר 32 ו-33 – אושרו פה אחד פנייה מספר 37 -

צחי דוד: הפנייה נועדה להעברת שני מיליון שקלים למשרד לשירותי הדת לשיפוי מועצות דתיות.

צחי דוד: זה סיכום מסוף שנה, מאישור התקציב.

משה גפני: לא הבנתי.

משה גפני: מורידים מפיתוח בתי עלמין?

צחי דוד: בתוכנית יש רזרבה שזה נלקח ממנה.

צחי דוד: הכסף בתקנת רזרבה שנמצאת בתוך התוכנית של בתי עלמין.

צחי דוד: לא לוקחים שקל מבתי העלמין.

אורי אריאל: הסיכום הזה שהיה היה על נושא הסולר.

אורי אריאל: גם מכובדי עסק בזה.

אורי אריאל: לפי הבנתי זה היה אמור להיות הוצאה קבועה.

אורי אריאל: כאן זה נכנס, אם אני מבין נכון, לשוטף.

אורי אריאל: זאת אומרת, זה יהיה השנה ומבחינת

אורי אריאל: כם בזה נגמרה הבעיה, אבל היא לא נגמרה.

צחי דוד: הסיכום הזה הושג כאשר התקציב כבר היה סגור.

צחי דוד: כרגע זה בא על שינוייו.

צחי דוד: כשיהיה בסיס תקציב, זה יטופל.

צחי דוד: כרגע אי אפשר להכניס את זה לבסיס.

משה גפני: אבל היה מדובר על כך שישפו את הסולר למקוואות.

צחי דוד: אלה הסכומים האלה.

אורי אריאל: זה שני מיליון שקלים, אבל אפשר להכניס את זה לתקנה?

צחי דוד: כרגע זה נכנס לתקנה.

משה גפני: רק רגע.

משה גפני: אתה רוצה להסביר לי בדיוק?

משה גפני: אני רוצה לדעת.

משה גפני: היה סיכום של הוועדה ואני דיברתי גם עם אייל אפשטיין.

משה גפני: היה מדובר, כאשר הגיעו לכאן התקנות של השיפוי, גם של הרכבת וגם של אחרים, הגיע לכאן שיפוי לרכבת על סך של 150 מיליון שקלים, נדמה לי.

אורי אריאל: כסף גדול.

משה גפני: היה מדובר על כך שישפו את הסולר ואמרתם שתביאו פנייה תקציבית.

משה גפני: אני מבין שהתקציב הסתיים וזה לא יכול להיכלל בבסיס התקציב עכשיו.

משה גפני: זאת הפנייה?

משה גפני: ה-2 מיליון שקלים?

משה גפני: שיפוי הסולר למקוואות במועצות הדתיות?

צחי דוד: כן.

משה גפני: אם כן, אנחנו צריכים להמשיך את ההליך של הצו.

משה גפני: הרי עיכבנו את הצו בגלל זה.

משה גפני: לא חשוב, את זה אמרתי לחברי הוועדה.

משה גפני: אני שואל אותך.

משה גפני: אם יש לך ספק בעניין הזה, תגיד שיש לך ספק כי אחרת אנחנו נטעה.

צחי דוד: אין לי צל של ספק.

משה גפני: האם שני מיליון השקלים האלה משפים את הסולר למקוואות?

צחי דוד: כן.

משה גפני: שזה הסיכום שהעלה אותו בשעתו אורי אריאל ולאחר מכן אני קיימתי דיונים עם משרד האוצר.

משה גפני: קיימתי דיונים ממושכים עם משרד האוצר על השיפוי הזה ונאמר לי פעם אחר פעם אחר פעם שהשיפוי יגיע.

צחי דוד: זה השיפוי.

משה גפני: האם זה השיפוי?

צחי דוד: זה השיפוי.

יצחק וקנין: למה אתה לא מכניס אותו ספציפית לסולר?

יצחק וקנין: אתה מכניס אותו בתקנה כללית כאן.

צחי דוד: כי אנחנו לא מנסים לשגע את המשרדים.

צחי דוד: אנחנו לא פותחים תקנות מיותרות.

צחי דוד: זאת תקנה של מועצות דתיות.

אורי אריאל: לא, יש תקנה.

יצחק וקנין: יש תקנה של סולר.

אורי אריאל: יש תקנה.

אורי אריאל: צחי, אתם רוצים פשוט שזה יהיה פעם אחת השנה.

צחי דוד: לא.

אורי אריאל: אולי אני מייחס לך דברים.

אורי אריאל: בסדר.

אורי אריאל: התוצאה של מה שאתם מגישים היא שזה יהיה שנה אחת.

אורי אריאל: האם אתה תודיע לנו כאן בהתחייבות שזה יימשך וזה אמור להיות בבסיס התקציב ואתם תסדרו את זה?

אורי אריאל: זה דבר אחד.

אורי אריאל: אם אתה לא יכול להודיע כך, זאת בעיה.

צחי דוד: הייתה תקנה של סולר בעבר.

צחי דוד: המגמה באגף היא לא ליצור יותר מדיי תקנות שמכבידות על הניהול השוטף של המשרדים.

אורי אריאל: צחי, התקנה קיימת אבל יש בה אפס.

צחי דוד: לא, מה זאת אומרת היא קיימת?

צחי דוד: היא לא קיימת בבסיס התקציב.

צחי דוד: היא אפס.

צחי דוד: אין סיבה לפתוח תקנה.

אורי אריאל: היושב ראש, יש תקנה והיא נמצאת על אפס.

משה גפני: שמעתי שמעכבים סולר למקוואות בפתח תקווה, במועצה הדתית פתח תקווה.

אורי אריאל: לא יכול להיות.

משה גפני: אני אומר לך.

משה גפני: היו אצלי ביום שישי מפתח תקווה.

משה גפני: תשאל את השר לשירותי דת.

משה גפני: תראה, אנחנו נאשר את זה כי אנחנו חושבים שצריך לשפות את הסולר.

משה גפני: בסוף ההחלטה תתקבל על ידי רוב החברים.

משה גפני: אני מבקש הודעה של משרד האוצר שתינתן עוד היום האם אתם מתכוונים לשפות את הסולר למקוואות דרך קבע, כי אחרת בסדר, זאת העברה טובה, אבל זהו.

צחי דוד: אני נתבקשתי לתקצב את זה כרגע.

צחי דוד: אני אבדוק מה סוכם.

משה גפני: אני מבקש ממך לדבר עם הממונים עליך במשרד האוצר או עם החברים שלך.

משה גפני: אני רוצה הודעה פורמאלית כי הסיכום היה ואני אומר לך שהיה סיכום עם אייל אפשטיין והיה סיכום כאן בוועדה שישפו את הסולר למקוואות דרך קבע, כמו שעשו עם הגופים האחרים.

אורי אריאל: אני מבקש עוד הבהרה אחת, וזאת בקשת הוועדה, שזה ייכנס לתקנה.

אורי אריאל: יש תקנה שהיא נמצאת על אפס.

משה גפני: נכון.

אורי אריאל: יש לכם המון תקנות וזאת לא בעיה של תקנות, צחי, ואל תביאו אותי לפחות לאיזו פינה בעניין הזה.

אורי אריאל: יש לכם תקנה ואנחנו מבקשים להכניס את זה לתקנה.

אורי אריאל: אז זה יבטיח את זה.

אורי אריאל: תבדוק את זה ותן לנו תשובה.

משה גפני: בסדר.

משה גפני: צחי, תן לנו תשובה.

מיכה פרלמן: אדוני היושב ראש, כיוון שהייתי בדיון ההוא על הרכבת, אני זוכר שהדיון היה סביב מה שקורה בשנת 2010.

מיכה פרלמן: שאלתם גם ספציפית בוועדה האם השיפוי שאני מבקש הוא חד פעמי והשיפוי שאנחנו מבטיחים בגין אותם מקוואות היה גם חד פעמי.

מיכה פרלמן: זה מה שעלה בוועדה.

מיכה פרלמן: אפשר לבדוק בפרוטוקול.

אורי אריאל: אפשר לבדוק בפרוטוקול.

משה גפני: לא שמעתי את המשפט האחרון.

משה גפני: סליחה.

מיכה פרלמן: אני אומר שכאשר התקיים הדיון, שאלתם אותי ספציפית, כשאני מבקש את השיפוי עם המאה מיליון שקלים, האם הוא היה רק עבור 2010.

משה גפני: זה היה מאה מיליון או 150 מיליון?

מיכה פרלמן: לדעתי זה היה מאה מיליון, אם אני לא טועה.

משה גפני: לא חשוב, אבל היה סכום גבוה.

מיכה פרלמן: כן, אבל מה שעלה כאן בדיון האם השיפוי הוא חד פעמי וכנגד זה גם השיפוי למקוואות הוא חד פעמי.

משה גפני: אבל אנחנו רוצים שהשיפוי יהיה כי הצו שלכם שהובא לוועדה היה צו קבוע.

משה גפני: הוא לא היה צו זמני.

מיכה פרלמן: אבל לא ביקשנו באותו דיון את הצו.

מיכה פרלמן: ביקשנו רק להוסיף את התקציב שאמור להוסיף את מה שלא נכלל אז בצו.

אורי אריאל: זאת התחכמות.

מיכה פרלמן: לא.

מיכה פרלמן: זה יצר בעיה תזרימית אמיתית.

מיכה פרלמן: לכן היינו צריכים להוסיף כסף לרכבת.

משה גפני: בסדר.

משה גפני: אני מבקש תשובה.

צחי דוד: אני אדבר עם אייל.

משה גפני: אני מבקש תשובה מוסמכת, כדי שאני אוכל למסור אותה גם לחברי הוועדה.

משה גפני: אני מבקש שהשיפוי יהיה קבוע.

אורי אריאל: אולי אפשר להמתין עם האישור.

משה גפני: לא.

משה גפני: סולר למקוואות, אני לא רוצה לעכב.

משה גפני: זה סולר למקוואות שאנחנו השגנו.

אורי אריאל: אתה לא צריך לשכנע אותי.

צחי דוד: הסכום תוקצב בתקנה כללית של המועצות הדתיות.

צחי דוד: המשרד יחלק לפי קריטריונים, בין אם זה בתקנה נפרדת ובין אם זה לא בתקנה נפרדת.

צחי דוד: אין קשר.

צחי דוד: הרעיון הוא לא לסרבל את המשרד עם עודף תקנות שיש בהן שני מיליון שקלים.

משה גפני: אבל יש תקנה של סולר למקוואות.

צחי דוד: הייתה בעבר.

אורי אריאל: לא, יש היום.

אורי אריאל: התקנה קיימת והיא על אפס.

צחי דוד: תמיד אפשר להחיות תקנות.

משה גפני: אנחנו מבקשים לשים את זה בתקנה של סולר למקוואות.

משה גפני: עכשיו זה אפס ועכשיו זה יהיה שני מיליון שקלים.

משה גפני: אפשר לבקש את הבקשה הזאת?

משה גפני: מה זה לסרבל את המשרד?

משה גפני: המשרד מסורבל בין כה וכה עם בעיות פי אלף.

אורי אריאל: עזוב את הסרבול של המשרד.

משה גפני: אנחנו רוצים לאשר את זה, אבל אנחנו מבקשים שזה ייכנס לתקנה ההיא.

משה גפני: אם יהיה צורך, תביאו פעם נוספת את ההעברה לתקנה הזאת.

משה גפני: אנחנו מצביעים.

משה גפני: ה צ ב ע ה פנייה מספר 37 – אושרה פה אחד

יצחק וקנין: למה האשימו אותך בעיתונים?

אמנון כהן: על מה אתה מדבר?

יצחק וקנין: על כך שהוא עיכב.

יצחק וקנין: הוא לא עיכב כאן כלום.

משה גפני: לא עיכבתי דקה אחת.

אמנון כהן: העודפים.

משה גפני: תכף נגיע לעודפים.

משה גפני: אני ביקשתי להפריד את זה.

משה גפני: מה זה משנה?

משה גפני: דובר על רחובות?

משה גפני: רחובות.

משה גפני: על זה דובר.

משה גפני: האם אני עיכבתי את הכסף של המקוואות ושל המשכורות של עובדי המועצה הדתית ברחובות?

יצחק וקנין: לא.

משה גפני: אם הייתי גבר, ולא כמו שהעבירו לי עכשיו הודעה ב-SMS שאני נמושה, הייתי הולך לתביעת דיבה.

משה גפני: נורא פשוט, תביעת דיבר נגד שר בישראל.

משה גפני: יש כאן את החותמת.

משה גפני: זה הגיע ב-2 במרץ.

משה גפני: זה מגיע לישיבה הראשונה של הוועדה שדנה בשינויים בתקציב, כמו משרד התיירות, ומאושר.

משה גפני: אני הצבעתי בעד.

משה גפני: אמרתי כבר היום בוועדת הכנסת שאני יותר אחראי מכמה אנשים אבל מי שחושב שהחשבון אתו לא נסגר, הוא פשוט טועה.

משה גפני: איפה שיכאב לו, שם אני אהיה.

משה גפני: הודעה מספר 41002 -

נח הקר: יש כאן שתי פניות עודפים של משק המים.

נח הקר: פנייה מספר 41 ואחרי כן פנייה של סעיף 73.

נח הקר: סעיף 41 הוא הסעיף הרגיל של משק המים, סעיף של תקציב הרשות הממשלתית למים וביוב.

משה גפני: אתה מדבר גם על בקשה מספר 41002 וגם על 73001.

נח הקר: כן.

משה גפני: אנחנו מצביעים.

משה גפני: ה צ ב ע ה הודעות מספר 41002 ו-73001 – אושרו פה אחוד הודעה מספר 83002 -

חן לב: סעיף 83 מכיל תקציבי פיתוח של מגוון משרדים שונים.

חן לב: נשמח לענות לשאלות ספציפיות אם יש לכם.

משה גפני: למה זה?

משה גפני: זה 203 מיליון שקלים למימון תוכניות ההבראה, גופים במשבר.

משה גפני: מה זה?

חן לב: מימון תוכניות הבראה לגופים במשבר.

חן לב: הסכום הזה שייך לקרנות המנוף, אלה קרנות שהוקמו בשנת 2009 כתגובה למשבר המקומי בשוק האג"ח, בהמשך למשבר העולמי שפקד את שוקי ההון בכל העולם.

חן לב: הקרנות מנוהלות במסגרת של הסכם שותפות מוגבלת בו המדינה היא שותף מוגבל.

חן לב: למעשה אין לנו שליטה על עיתוי ההשקעה בקרנות והכסף שם יוצא לפי דרישה של השותף הכללי בקרנות.

חן לב: סך ההתחייבות הרב שנתית או התלת שנתית שם עומד על 1.1 מיליארד שקלים.

חן לב: במהלך שנה שעברה יצאו משם סדר גודל של 350 מיליון שקלים והיתרה מועברת לשנתיים הבאות.

משה גפני: יש שאלות?

משה גפני: אנחנו מצביעים.

משה גפני: ה צ ב ע ה הודעה מספר 83002 – אושרה פה אחד הודעה מספר 04007 – משרד ראש הממשלה

אורי גבע: הפנייה נועדה להעברת העודפים.

משה גפני: פיצלתם את ההודעה.

אורי גבע: כפי שביקשת.

אורי גבע: כן.

משה גפני: אז למה לא הבאתם את זה לכתחילה מפוצל?

משה גפני: היינו מאשרים את זה כבר בשבוע שעבר.

אמנון כהן: רק עכשיו הביאו.

אמנון כהן: זה לבקשתך.

משה גפני: רק רגע.

משה גפני: אל תתערב.

משה גפני: אני ביקשתי לפצל.

משה גפני: למה לא הבאתם את זה מפוצל לכתחילה?

משה גפני: זה המשרד היחיד ששמת, כאילו אתם מחביאים את המשרד לשירותי דת בתוך משרד ראש הממשלה.

משה גפני: למה לא הבאתם את זה לכתחילה מפוצל?

משה גפני: היינו מאשרים את זה בשבוע שעבר.

אורי גבע: אין סיבה ספציפית.

משה גפני: מישהו אמר לכם לשים את זה יחד?

משה גפני: משרד התיירות מגיע לבד, משרד התשתיות מגיע לבד, משרד השיכון מגיע לבד, משרד השיכון דווקא לא התחבא מאחורי משרד ראש הממשלה.

משה גפני: למה המשרד לשירותי דת התחבא מאחורי משרד ראש הממשלה?

אורי גבע: המשרד לשירותי דת לא מתחבא מאחורי משרד ראש הממשלה.

משה גפני: אז למה הבאתם את זה יחד?

אורי גבע: כולם יחד נמצאים תחת סעיף 04 ועוברים כפנייה תקציבית כמקשה אחת.

משה גפני: אבל זה משרד נפרד.

אמנון כהן: לא נפרד.

משה גפני: מה פתאום?

משה גפני: קודם אישרנו פניות של המשרד לשירותי דת לבד.

משה גפני: מה פתאום הוא נמצא תחת משרד ראש הממשלה?

צחי דוד: אתה יכול לאשר תוכנית בתוך משרד לבד.

צחי דוד: אני מביא פניות כי אני רפרנט של שירותי דת ואני מביא אותן לבד.

צחי דוד: כשמביאים את העודפים, מביאים סעיף, את סעיף 04.

צחי דוד: משרד הדתות הוא חלק מסעיף 04 כמו משרדים אחרים.

משה גפני: אני לא מקבל את זה.

משה גפני: בניי בגין – 106 אלף, איוב קרא – 103 אלף.

משה גפני: למה לדרוזים נותנים פחות?

משה גפני: לשכת השר – 359 אלף.

משה גפני: השרה גמליאל – 457 אלף שקלים.

משה גפני: היא לא שרה.

משה גפני: היא סגנית.

אורי גבע: היא סגנית שר.

משה גפני: משרד ההסברה.

משה גפני: לשכת השר משולם נהרי – 981 אלף שקלים.

משה גפני: מיכאל איתן, 2 מיליון שקלים.

משה גפני: השר לענייני גמלאים – 524 אלף שקלים.

משה גפני: לשכת השר אבישי ברוורמן.

משה גפני: אלה עודפים של שנה שעברה.

משה גפני: אלה תשלומי ארנונה?

צחי דוד: משהו כזה.

משה גפני: מאיפה אתה יודע?

צחי דוד: סיפרו לי.

משה גפני: השר יעקב מרגי מקבל 109 אלף שקלים.

משה גפני: למה?

משה גפני: זה בשביל ראיונות בעיתונות?

צחי דוד: לא.

צחי דוד: הלשכה תוקצבה בנפרד עד שנת 2010 והחל מ-2011 - יש כבר מחויבויות שנותרו לשלם ולכן מועבר אליהם העודף - הלשכה מתוקצבת כחלק מתקציב המשרד.

אמנון כהן: כתוב כאן סגן השר מוזס,ף שמונה מיליון שקלים.

משה גפני: אנחנו מצביעים.

משה גפני: ה צ ב ע ה בעד – 2 נמנע – 1 הודעה מספר 04007 – אושרה פה אחד אני נמנע.

משה גפני: הודעה מספר 17002 -

יאיר אידר: הפנייה נועדה להעביר עודפים, שמונים אחוזים מהעודפים המחויבים בתקציב תיאום הפעולות בשטחים, משנת 2010 לשנת 2011.

משה גפני: אתה אחראי על השטחים.

משה גפני: מה עכשיו?

משה גפני: לעכב את זה?

אורי אריאל: הוועדה הזאת אישרה בניגוד לדעתי, וזה בסדר, הרבה משרות והרבה כסף כדי לקדם תוכניות מתאר וכדומה.

אורי אריאל: לא קודמה תוכנית אחת.

אורי אריאל: לא שתיים אלא תוכנית אחת לא קודמה.

אורי אריאל: כל הזמן מציקים.

אורי אריאל: אני לא רוצה להרחיב.

אורי אריאל: אני מבקש מהיושב ראש לא להעלות את זה אלא להזמין את ראש המינהל האזרחי ואת מתאם הפעולות ביהודה ושומרון לדיון כאן כדי שיסבירו על רקע כל הדברים שהם היו כאן והסבירו איך הם יקדמו ומה הם יעשו אבל לא עשו דבר וחצי דבר.

אורי אריאל: אם לא, אני מבקש מחבריי להתנגד כרגע ולא להעביר את זה.

משה גפני: מה אלה העודפים הללו?

יאיר אידר: אלה עודפים מחויבים עבור פרויקטים שהתחייבו עליהם בשנת 2010 ורוצים לבצע אותם עכשיו, בשנת 2011.

אורי אריאל: אבל גם אני רוצה שיעשו את מה שאתם הצגתם כאן יחד אתם.

אורי אריאל: כולנו רוצים לעשות את מה שהמערכת התחייבה.

משה גפני: מה עמדת רוב חברי הוועדה?

משה גפני: לאשר או לא לאשר?

משה גפני: מה לעשות?

אורי אריאל: ציון, אני מבקש לא לאשר את זה.

ציון פיניאן: אני מציע שנאשר והוא יגיש רביזיה.

משה גפני: בסדר.

אורי אריאל: למה?

אורי אריאל: הם מציקים כל היום.

אורי אריאל: הם עושים כל דבר.

אורי אריאל: מה זה?

ציון פיניאן: הם יבואו לכאן.

משה גפני: אני לא מצביע על הרביזיה.

אורי אריאל: אי אפשר פעם להגיד לא?

ציון פיניאן: אנחנו לא מצביעים על הרביזיה.

אורי אריאל: אי אפשר פעם להגיד לא?

ציון פיניאן: אני אגיש אתך רביזיה.

אורי אריאל: אהוד ברק לא יכול להתעלל באזרחים.

אורי אריאל: הוא לא יכול.

אורי אריאל: לא מאשרים לסגור מרפסת לא כי יש בירוקרטיה אלא אין מדיניות.

אורי אריאל: אין גבול להתעללות?

אורי אריאל: למה אתם צריכים לשבת מנגד?

אורי אריאל: תעשו מה שאתם מבינים.

אורי אריאל: אני פונה אליכם ואומר לכם ביושר שזאת פשוט התעללות.

אורי אריאל: יש גבול גם להתעללות.

משה גפני: מה אתה מבקש?

משה גפני: אני לא יכול להשאיר את זה עד אין סוף.

אורי אריאל: אמרתי.

אורי אריאל: אני מבקש להזמין לדיון.

משה גפני: לפני להזמין.

משה גפני: מה אתה מבקש?

משה גפני: מה אתה רוצה לדעת מהם?

אורי אריאל: צריך להודיע שזה מעוכב כך שזה לא יעבור אחרי שלושה שבועות.

אורי אריאל: לעצם השאלה.

אורי אריאל: היו כאן האלוף דנגוט ומתאם הפעולות והפקידים שלהם בשלושה דיונים בזמנו והם הסבירו מה הם הולכים לעשות עם התקנים, עם תוספת כוח האדם.

משה גפני: ציון, לדחות את זה?

ציון פיניאן: תדחה את זה.

משה גפני: בסדר.

משה גפני: דחינו את זה.

יאיר אידר: אדוני היושב ראש, מה אתה רוצה שנעשה?

משה גפני: אני אטפל בזה.

משה גפני: אני אדבר עם האלוף דנגוט.

משה גפני: הודעה מספר 34002 –

אודי רמר: הפנייה נועדה להעביר את עודפי התקציב משנת 2010 לשנת 2011 במשרד התשתיות.

משה גפני: אנחנו מצביעים.

משה גפני: ה צ ב ע ה הודעה מספר 34002 – אושרה פה אחד הודעה מספר 32004 -

אודי רמר: כנ"ל אלא שכאן הנושא הוא מלאי חירום של משק הדלק.

משה גפני: אנחנו מצביעים.

משה גפני: ה צ ב ע ה הודעה מספר 32004 – אושרה פה אחד הודעה מספר 12001 - גמלאות זה לא בסדר.

משה גפני: זאת פעם שלישית שלא מגיע הרפרנט.

משה גפני: זה לא בסדר.

משה גפני: הודעה מספר 51001 – דיור ממשלתי

אריאל יוצר: הפנייה נועדה להעביר עודפים משנה לשנה, העודפים מועברים בגין הגשת משרדי ממשלה, פעולות תכנון למשרדי הממשלה.

משה גפני: אנחנו מצביעים.

משה גפני: ה צ ב ע ה הודעה מספר 51001 – אושרה פה אחד יש עוד הודעות?

טמיר כהן: לא.

טמיר כהן: זהו.

אמנון כהן: אדוני, אני מבקש רביזיה על כל ההעברות של היום.

אמנון כהן: ההעברות והעודפים.

משה גפני: בסדר.

אמנון כהן: על הכול.

אמנון כהן: מ-א' עד ת'.

אמנון כהן: כל מה שהעברנו, אני מבקש רביזיה.

משה גפני: בסדר.

צחי דוד: זה אשמתנו שזה לא עבר.

צחי דוד: זה יועבר עוד היום.

אמנון כהן: רביזיה על הכול.

משה גפני: שתהיה רביזיה.

משה גפני: מה זה מעניין אותי?

משה גפני: אני מנהל את המדינה?

משה גפני: כולל עובדי המועצה הדתית ברחובות, כולל כל העובדים.

משה גפני: הכול בסדר.

אמנון כהן: מותר לי.

משה גפני: בטח שמותר לך.

משה גפני: בסדר.

משה גפני: אתה עושה רביזיה, אתה מעכב בערב פסח את המשכורות של עובדי המועצה הדתית בירושלים וברחובות.

אמנון כהן: אני לוקח את זה בחשבון.

משה גפני: את הסולר של המקוואות.

אמנון כהן: כן.

משה גפני: אין בעיה.

משה גפני: תודה רבה.

משה גפני: הישיבה נעולה.